Ekspert: Her er Stoltenbergs største opgaver - Avisen.dk\nEkspert: Her er Stoltenbergs største opgaver\nJens Stoltenberg er officelt den nye Nato generalsekretær. (Foto: Foto: Mindaugas Kulbis AP)\nStoltenberg overtager Nato-jobbet i en tid, hvor Rusland fylder meget. Det vil dog ændre sig, mener forsker.\n28. marts 2014 15:57\nDa Anders Fogh Rasmussen tilbage i 2009 overtog posten som generalsekretær for Nato, så det internationale samfund og alliancens opgaver væsentligt anderledes ud, end de gør, netop som norske Jens Stoltenberg er på vej til at tage over.\nDengang fyldte Afghanistan billedet, og den største opgave for Anders Fogh Rasmussen bestod i at overbevise amerikanerne om, at det fortsat gav mening at samarbejde med europæerne og samtidig presse Europas nationer til at yde mere.\nSådan er det ikke længere - i hvert fald ikke lige nu, forklarer Ole Wæver, der er leder af institut for statskundskab på Københavns Universitet.\n- Man må sige, at det her med Rusland ændrer vilkårene meget - i hvert fald på en kort og mellemlang bane.\n- Mange mener, at Nato nu må være en organisation, der skal forsvare Europa mod Rusland, og sådan er det også lige nu. Men hvis vi tænker to eller tre år ud i fremtiden, så vil det ikke længere se sådan ud i Washington, mener Ole Wæver.\n- Kina vil relativt snart blive mere interessant end Rusland, og der vil angiveligt også være nogle terroroperationer, der er vigtigere for USA, vurderer forskeren.\nSåledes tvivler han på, at den øjeblikkelige situation vil præge den tidligere norske statsministers regeringstid særlig længe.\n- De to vigtigste opgaver bliver at få europæerne og amerikanerne til at blive enige og tilfredse med hinanden, og så bliver det en stor opgave at tegne Natos profil: Hvad er Nato, og hvordan skal vi opfatte Nato i den kommende periode?\n- Skal man eksempelvis kaste sig ud i nye store operationer for at bevise sit værd?, siger Ole Wæver, der ikke anser Nato for at være nogen særlig stærk aktør.\nNetop derfor er Jens Stoltenberg også et rigtig godt valg til posten som ny generalsekretær, mener forskeren.\n- Der er nogle interessante lighedspunkter mellem Fogh og Stoltenberg. Det er begge politikere med høj individuel autoritet, troværdighed og gennemslagskraft.\n- Noget af det, der gælder på posten som Natos generalsekretær, er, at man egentlig ikke har store kompetencer. Det vil sige, at hvis man vil fylde rollen ud, så kræver det relativt stor gennemslagskraft.\n- Man er nødt til at være sådan en, der har frækheden og hurtigheden til at sætte sig igennem og lede og få lov at styre tingene i en retning, selvom man måske egentlig ikke har beføjelserne til det, siger centerlederen.


Frederiksberg fremrykker minimumsnormering – og har vilde planer for Valby Bakke | TV 2 Lorry\nEt flertal på Rådhuset har indgået en budgetaftale for de kommende år, der blandt andet betyder minimumsnormeringer fra 2022 og forsøg med at afspærre indfaldsvej.\nPartierne bag budgetforliget vil afspærre toppen af Valby Bakke mellem Søndermarken og Københavns Zoo i perioder af året.\n06. sep 2020, kl. 16:44\nDen næststørste kommune i TV 2 Lorrys område har søndag landet et budget for de kommende år, hvor der især er fokus på Frederiksbergs yngste borgere.\nEt ikke-overbevisende flertal i kommunalbestyrelsen har blandt andet besluttet at fremrykke minimumsnormeringer i daginstitutionerne, så de allerede fra 2022 lever op til kravet om tre børn per voksen i vuggestuer og seks børn per voksen i børnehaver.\nSamtidig har partierne kastet deres opmærksomhed på toppen af Valby Bakke og den trafikerede Roskildevej, hvor flertallet vil arbejde for at afspærre for gennemkørende trafik omkring Zoo og Søndermarken i ”trafiksvage perioder af året”.\nDet fremgår af budgetforliget, som partierne De Konservative, Venstre, SF, Alternativet og Liberal Alliance står bag.\nMinimumsnormeringer og skolerenoveringer\nMinimumsnormeringer i daginstitutionerne på Frederiksberg har været vedtaget længe. Hidtil har det dog været planen, at normeringerne først skulle indføres i 2023. Med årets budgetforlig fremrykkes dette et år.\nDermed placerer Frederiksberg sig i feltet af flere kommuner i TV 2 Lorrys område, der på baggrund af regeringens krav om minimumsnormeringer i senest 2025 samt ekstra finansiering til dette fremrykker ordningen i daginstitutioner og ansætter flere voksne per barn.\n- Det giver frem for alt flere hænder, og så skulle det også gerne sørge for, at forholdene for vores allermindste bliver bedre. Vi har rigtig gode institutioner på Frederiksberg, men vi vil gøre det bedre, siger borgmester Simon Aggesen (K) til TV 2 Lorry og tilføjer, at 60 procent af de voksne bliver pædagoguddannet personale.\nMinimumsnormering i 2025\nMed til budgettet hører også en indsprøjtning til en anden del af børneområdet i kommunen. Skolerne får nemlig tilført små 360 millioner kroner, som blandt andet skal bruges på renoveringer, løft af faglighed og økologisk mad til skolebørnene.\nAlternativ glæde over grønne investeringer\nDerudover afsættes der alt i alt 615 millioner kroner til bæredygtige tiltag. Her kan blandt andet nævnes 40 nye ladestandere, så elbiler i byen fremover maksimalt har 250 meter til den nærmeste, samt en omlægning af busflåden til el senest i 2025.\n- Frederiksberg tager nogle grønne skridt, som resten af landet kan lære af. Vi får bedre vilkår for el-biler, flere bæredygtige renoveringer, mere økologi og biodiversitet og ikke mindst en grøn omstilling til gavn for vores børn, siger Mette Bram fra Alternativet, som er med i forliget.\nOg så er der det omtalte område på toppen af Valby Bakke mellem Zoo og Søndermarken, som skal forgrønnes, gøres rekreativt og – hvis det altså kan lade sig gøre – spærres for gennemkørende trafik på Roskildevej i tidpunkter, hvor der ikke kører mange biler. For eksempel om sommeren.\nPå sigt er ambitionen helt at lukke Roskildevej for biltrafik og omdanne området til en stor plads.\n- For at vi kan realisere den beslutning kræver det selvfølgelig, at de omkringliggende veje vil kunne tåle en øget belastning, siger borgmester Simon Aggesen til TV 2 Lorry.\nBudgettet tæller også 131 millioner til at bygge en ny parkeringskælder bag Frederiksberg Rådhus med plads til 275 biler.\nKritik af to-årigt budget i omskiftelig tid\nMærkbart er det, at kommunens tre største partier efter De Konservative står uden for budgetforliget. Socialdemokratiet, Enhedslisten og De Radikale har således ikke lagt stemmer til beslutningerne.\nParterne kritiserer blandt andet borgmesterens krav om at vedtage budgettet for to år. Set i lyset af coronapandemien med omskiftelige og usikre tilstande, havde Enhedslisten helst set, at budgettet kun blev lagt for et enkelt år.\n- Med de store uklarheder, der er for den nationale og dermed også den kommunale økonomi, skal vi ikke stavnsbindes flere år ud i fremtiden. Vi har brug for det stik modsatte, nemlig fleksibilitet, handlefrihed og muligheden for at træffe velovervejede beslutninger på det bedst mulige grundlag, siger den socialdemokratiske viceborgmester Michael Vindfeldt.\n- Således har flertallet – med borgmesteren i spidsen - reelt lukket ned for offentlig diskussion om kommunens budget til næste år, hvor der er kommunalvalg, supplerer Enhedslistens Mette Bang Larsen.\n- Vi kan kun beklage, at borgmesteren har spændt en demokratiske snubletråd ud for forhandlingerne. Indholdsmæssigt var det ellers vores vurdering, at der var gode udsigter til et bredt forlig til gavn for både klima og miljø, børn og kultur, men det har borgmester Simon Aggesen aktivt fravalgt med sit ultimative krav om to-årige budgetter, lyder det fra Lone Loklindt fra Radikale Venstre.\nSocialdemokratiet, Enhedslisten og De Radikale sidder sammenlagt på 10 af de 25 mandater i kommunalbestyrelsen i Frederiksberg.\nAf de resterende 15 mandater, som bakkede op om forliget, sidder De Konservative på 11.\nLæs mere om flertallets budgetforlig her.


Du kan starte i ASPAs HF Flex tilbud til august 2015 - AskovFonden\nAskovFonden tilbyder gennem ASPA HF Flex til dig som gerne vil tage en HF uddannelse men har svært ved skolesystemet. HF Flex holder lige nu sommerferie, men starter op igen til august. og vi har stadig enkelte pladser på Samfundsfag C og Engelsk 0-B. Var det noget for dig?\nVi er tilbage fra ferie d. 24. juli. Hvis du har interesse, så ring til os efter ferien på enten 30681188 el. 51822173.\nI ASPA på Griffenfeldsgade kan du tage HF Flex, og ydermere få støtte og hjælp til alt fra koncentrationsbesvær og angst til studieteknik og eksamen. I vores tilbud indgår undervisning, lektiehjælp og støtte i forhold til din nuværende situation og behov.\nUndervisning foregår i Griffenfeldsgade 35, 2200 Kbh N. Der er 3 gange 2 timers undervisning i hvert fag ugentligt, og vi tilbyder lektiehjælp dagligt.\nVi har åbent hver dag fra 9.30 – 15, og når der ikke er undervisning, kan du bruge ASPA som lektiecafé, til faglige og sociale arrangementer eller besøge vores café, der også fungerer som kantine og fællesområde for alle kursister. Som udgangspunkt er der 8 -12 kursister pr. hold.\nFor at blive optaget skal du være over 18 (eller snart fylde 18), og have minimum 9. klasse og dansk, engelsk og matematik på 10. klasses niveau. Hvis du modtager kontanthjælp skal jobcenteret bevilge betalingen til KVUC samt forløbet i ASPA – så tal med din sagsbehandler om det.\nFor mere information besøg venligst aspas.dk\nAskovFonden ASPA’s HF Flex tilbydes i samarbejde med:\nTags: askovfonden, askovgården, aspa, hf flex, københavns voksenuddannelsescenter, kvuc flex, skole, uddannelse


Jacob Holdt: Jorden er en syndefuld sang\nTale til Henrik Saxgrens overrækkelse af\nden 27. oktober 2006:\nHenrik Yde overrækker Saxgren prisen på 20.000 kr\nHar den fattige et valg?:\nTak fordi jeg er blevet inviteret til at tale her til Henrik Saxgrens prisoverrækkelse i dag. Jeg spekulerede lidt over hvorfor bestyrelsen i Andersen Nexø-fonden har valgt mig til at tale, da jeg jo overhovedet ikke har forstand på eller nogen særlig interesse for fotografering. Jeg går næsten aldrig på fotoudstillinger og har kun set enkelte af Saxgrens.\nSå jeg gik ud fra at det nok var vores fælles menneskelige engagement – især i den Tredje Verden og indvandrerspørgsmål – som har fået jer til at vælge mig som dagens "festlige" taler.\nOg netop derfor kommer jeg nok til at skuffe, da meget af det Henrik og jeg har beskæftiget os med jo ikke just er festligt.\nJeg vil da heller ikke tale om Henriks billeder, som jeg som sagt ikke har forstand på i en kunstnerisk sammenhæng og da det jo under alle omstændigheder er lidt farligt at tale om andre fotografers billeder, når man som os to har så forskellig en stil. Jeg må tilstå at jeg kun har set tre af Henriks udstillinger, nemlig hans rystende Nicaragua-billeder, hans æstetisk meget flotte Ecuador-billeder og hans sidste Krig og Kærlighed i Øksnehallen, som fik min kone til anklagende at spørge om hvorfor vi dog ikke levede ligeså lykkeligt som disse\nOg da jeg i går forsøgte at låne nogle af hans bøger på biblioteket for at skrive denne tale var de alle udlånt.\nSå derfor vil jeg hellere snakke om det fællesskab jeg føler jeg deler med dig i vores menneskelige holdning og hvilke selvkritiske spørgsmål disse uundgåeligt rejser for os i vores formidling gennem afslørende billeder. Og især om nogle af de fælles steder vi har fotograferet og hvor jeg derfor ikke kunne undgå at sende dig en venlig tanke. Dine Nicaragua-billeder og tanker omkring dem i din kronik i Politiken var nok de mest oprivende og tankevækkende for mig netop fordi du rejste spørgsmålet om hvordan vi skal opfatte kulturer med helt anderledes værdinormer end vores og om hvor vidt den fattige reelt har et valg.\nJeg ville sikkert selv have skrevet kronikken som dig, altså tilpasset til et dansk publikum med næsten romantiske Martin Andersen Nexø-agtige fortolkninger af fattige pigers prostitution som (citat) "et udtryk for deres ansvarlighed og sidste desperate udvej til at brødføde en sulten børneflok" og "eneste udvej i et Nicaragua uden socialhjælp." Vi hyler jo med de kulturimperialistiske ulve vi befinder os i blandt og ved at danskerne elsker at se sådanne skæbner som ofre frem for som ligeværdige individer med et frit valg.\nKun antydningsvis lod du, som jeg husker det lige nu, læseren ane at der er tale om en helt anderledes kulturs gensidige arrangementer og ikke tvang når nogle langtidsobserverede piger til din tilsyneladende forbavselse ikke viste tegn på at have været udsat for "en kynisk seksuel udnyttelse." Er dette for at skåne os eller Nicaraguanerne at vi vælger at skrive næsten som i Ditte Menneskebarns tradition?\nSom rejsende opfatter man lynhurtigt et folks kulturmønstre under privat indkvartering. Jeg selv tog spontant af sted til Nicaragua fra USA og ankom uvidende om at Managua var totalt mørklagt. Jeg havde ikke andet valg end at famle mig rundt i mørket i de enorme slumkvarterer, der grænser op til lufthavnen i et forsøg på at finde et sted at bo. Her oplevede jeg uden at kunne et ord spansk den anden side af din beskrivelse - en umiddelbar gæstfrihed uden sidestykke og i al fald ganske anderledes end den kendt fra stive afmålte danske kaffeborde. Frit gik jeg ind og ud af alle deres brune papkasseskure - nogle på størrelse med hundehuse - direkte ind i deres "soveværelser".\nFor virkelig gæstfrihed må der vel være tale om når man overalt fortsætter sine elskovsscener i sengene uden at ænse den fremmede og end ikke påvirkes af dennes blitzfotografering i mørket. Og ikke blot i byernes sultende slum, men også ude på landet i sengene under ofte bugnende majslofter. Godt nok nåede jeg ikke hos de få rige at se dette ukomplicerede forhold til det seksuelle og "private", men du bekræftede alligevel mønstret med din beskrivelse af Daniel Ortegas incesthistorie.\nOgså jeg var rystet over afsløringerne af denne sympatiske præsident, som jeg personligt havde haft den fornøjelse - på i øvrigt ganske absurd vis mens Reagan lå i krig mod ham - at vise rundt i New Yorks "udbombede" slumkvarterer, der stod som tro kopier af Managuas. Men da incest jo hyppigt går i ring fra offer til offer uden at skele til fattigdom er Nicaraguanernes egen reaktion mere interessant. Deres forargelse fulgte nemlig stort set de allerede kendte for-eller-imod-sandinisterne-mønstre.\nEn lignende "udansk" holdning til det seksuelle og private oplevede jeg i det mere velstillede Botswana, hvor kvinderne hyppigt i hjemmene løftede skørterne op og blottede deres nøgne underliv for mig som fotograf mens vrimlen af lyse mulatbørn udenfor vidnende om dette, ulandshjælpens mest synlige bidrag til Botswana.\nSluttelig kunne jeg nævne det rige Thailand, hvor glædespigerne overalt havde lært sig historier, der kunne få tårerne frem hos danskere, om at "prostitution var deres eneste udvej ud af fattigdom" i deres i øvrigt ikke særligt desperate forsøg på at nå ned i min snerpede, tilknappede danske værdi-pengepung, - kulturofre som de jo nok mere var end klasseofre.\n(Mine generaliseringer her er selvfølgelig sket på et større erfaringsgrundlag end disse overfladiske eksempler. Det kan som bekendt af og til være farligt IKKE at generalisere hvis man som turist eller bistandsgiver ønsker at opnå overlevelse eller succes gennem indleven i en fremmed kultur).\nSom modsætning til disse landes særlige seksuelle mønstre står f.eks. Bolivia med en fattigdom ligeså håbløs som Nicaraguas, da man stort set ikke kan opdrive eller opleve sex som fremmed. Ja, når jeg i deres hjem så døende børn og tilbød penge og kørsel for at tage dem på hospitalet, nægtede de pure at "prostituere sig selv" overfor den hvide mand eller de hvides hospitaler og valgte at lade børnene dø.\nEndnu stærkere oplevede jeg den fattiges valgmulighed i Haiti, da jeg var flyttet ind i det fattigste blikskursslum, City Solei, hvor jeg blev glad for at opdage at du også har fotograferet ......skønt Jørgen Leth og alskens gode kræfter jo advarede os mod at færdes i dette blodige voldsområde. Men heller ikke her så jeg åbenlys prostitution og oplevede endog selve natten som kønsopdelt. Når jeg blev vækket kl. 4 om morgenen som næsten eneste sovende mand mellem slummets kvinder, havde mændene natten lang stået udenfor og holdt vagt med deres macheter. Af pladsmangel sov de nemlig på skift.\nNår jeg derfor lå klemt inde - et sted mellem en 20-årig tændstiktynd aidsramt kvinde og en 19-årig sindslidende pige lænket med jernkæde til en sten på gulvet fordi hun hele tiden flygtede - oplevede jeg et ganske anderledes moralsk billede end i Nicaraguas fattige senge. Natten igennem kom f.eks. pigens bror ind for ærbart at tildække den sindssyge piges bryster hver gang de faldt ud af natkjolen under hendes konstante vriden sig i lænken - i hans skamfølelse over at jeg skulle se "dette private".\nMed til dette rørende billede hører at vandet stod os op til sengekanten og at vi vadede rundt i skvulpende lig, bl.a. naboens 16-årige søn med hjernen hængende ud af hans smadrede hoved, da det var midt under orkanen Gordon. At mennesket altså har et valg selv midt i den mest håbløse fattigdom så jeg dog endnu stærkere, da jeg fotograferede nabokonen, som stod i vand til underlivet i sin blikhytte med et barn i hver arm. Det ene var lammet og stift som et bræt, uden tegn på indre liv og uden chancer for langtidsoverlevelse i dette område, der altid stod under en halv meter vand med menneske- og dyrelort flydende gennem blikskurene. Hvorfor "taber" hun ikke blot barnet i det befriende vand som naboens barn, der faldt ud af sengen og druknede natten før, tænkte jeg kynisk, da jeg selv på kort tid var blevet totalt dehumaniseret af denne fattigdom?\nJeg forstod pludselig hvorfor de valgte at "tabe" sig selv i det tilstødende hav på tømmerflåder mod USA - ligesom jeg selv snart valgte at "tabe" deres trøstesløse fattigdom af sind og syne som en anden "bekvemmelighedsflygtning" tilbage i Danmark. Når mennesker i så håbløs fattigdom altså tydeligvis har magt til at vælge et værdigt liv, er det vel et udtryk for kulturimperialisme når vi forsøger at beskrive og fortolke f.eks. Nicaraguas prostitution og afvigende seksuelle adfærd som et fattigdomsproblem.\nHar vi alligevel på typisk dansk vis trang til at se Nicaraguanerne som ofre, skulle vi måske lytte til de forklaringer jeg selv fik på deres seksuelle mønstre. For ca. 200 år siden blev næsten alle indianske mænd (500.000) i Nicaragua sendt til Bolivia for at arbejde som slaver i minerne. Ingen kom tilbage. Nicaraguas kvinder ønskede at bevare deres indianske kultur og lod derfor de få resterende mænd befrugte så mange kvinder som muligt. Nicaraguas store problemer i dag med seksuelt "misbrug" af unge piger, incest, vold i hjemmene og børnerige familier med mange forskellige fædre tolkes altså som en nedarvet reaktion på vores ødelæggende kolonialisme (konstant re-stimuleret og fastholdt af USA gennem Somoza og contra'er) og ikke som en eller anden dansk sødsuppeforklarende og ansvarsfravigende universel fattigdom.\nFor mig er disse spørgsmål nogle af de vigtigste du har bragt op med dine billeder og skriverier og jeg ved at du må have tænkt meget over dem i Nicaragua ligesom jeg selv dagligt bliver mindet om dem af mine moralske amerikanske elever uden at kunne give dem et godt svar ud over at ”Jorden er en syndefuld sang”. Lær at elske den uden fordomme.\nNår vi smider fordommene væk bliver det hele i al fald lidt festligere, så måske jeg alligevel skulle forsøge mig med en mere festlig afslutning på noget der kan virke lidt trist. Jeg må nemlig tilstå at jeg selv var lige ved at udvikle fordomme overfor dig, da du var skyld i at jeg blev sablet ned af kritikken til den eneste udstilling jeg selv har haft her i landet. Det var i agurketiden og Politiken sendte derfor arkitekturanmelderen Henrik Steen Møller. Han ringede mig op forinden og spurgte om jeg havde nogle Nicaraguabilleder med på udstillingen. Jeg svarede at jeg kun havde 5 dårlige billeder derfra, da jeg kun havde været i Nicaragua i sammenlagt to dage, men havde valgt alligevel at tage dem med da opholdet havde været så rystende for mig. ”Ja men, så glæder jeg mig til at se din udstilling, sagde Steen Møller, for jeg har lige været i Nicaragua sammen med Henrik Saxgren og det var også for mig en dybt rystende oplevelse at møde de mennesker han har fotograferet.” Men var der nogen der blev dybt rystet da jeg så Steen Møllers anmeldelse i Politiken var det mig. For den oplevelse du havde givet ham i Nicaragua kort før bevirkede at han næsten overhovedet ikke kunne fokusere på andet end mine elendige 5 billeder derfra ud af en samlet udstilling på 260 billeder. Og i sammenligning med dine fantastiske billeder var det klart at de faldt helt til jorden - gødet som den var af den syndefulde jord, der i den grad havde rystet os alle tre.\nSå hvis jeg ikke havde fået lov til at lufte denne min lille frustration her i dag over at du gav anledning til en nedrakning af den eneste udstilling jeg nogensinde havde dristet mig til at ryste op af jorden, - ja, hvem ved om jeg så ikke havde udviklet fordomme imod dig? :)\nOg når først vi udvikler fordomme mod andre mennesker og andre kulturer, ja, så ved vi at alting virkelig går galt som det er sket i det dagens Danmark, hvis fordomme du på så fin vis er gået i krig og kærlighed med i dine seneste billeder.\nKære Henrik, i denne kamp er jeg stolt over at have dig som allieret. Der er mere end nogensinde brug for folk som dig, der utrætteligt og – ved jeg selv som fotograf – ofte lidt ensomt afslører den virkelighed, som kan forekomme så uforståelig når den ses og fordømmes udefra - i andre lande. De spørgsmål du har rejst om hvor vidt Nicaraguas fattige har et valg er jo de samme som udlandet i dag stiller om Danmarks rige indbyggere i en tid hvor vi i al fald ikke mere kan bruge Martin Andersen Nexøs virkelighed som undskyldning.\nTak fordi du får os til at tænke over og stille spørgsmål til den verden vi lever i Henrik!\nTillykke med den velfortjente pris.


Flot grå skindstøvle fra Talissime i str 38 i Vanløse af billedmusen på QXL.dk\nQXL.dk > Kategorier > Alt til kvinder > Sko & Støvler > Støvler > Øvrige > Varenummer 813637714\nAuktionen: Flot grå skindstøvle fra Talissime i str 38 er lukket.\nFlot grå skindstøvle fra Talissime i str 38\nFlot skindstøvle fra Talissime i str 38, indvendig længde fra spids ca. 26 cm, bredde 8,5 cm, hælhøjde 3 cm, skaftehøjde 37 cm. Omkreds i åbning 42 cm.\nStøvlen er med ekstra vidde og for bedre pasform er den sorte del på bagbenet en kraftig elestik ellers er støvlen i skind ude og ind.\nKøbspris 1400 kr.\nFlot grå skindstøvle fra Talissime i str 38 i Vanløse af billedmusen\nBekræft dit bud på: Flot grå skindstøvle fra Talissime i str 38 (813637714)


SA3AU™ LEVEL IIIA+ UHMWPE, str. L\nUltra tynd plade - verdens tyndeste og letteste ballistiske materiale\nSkud og stiksikker. I modsætning til traditionelle løsninger er vores ballistiske plader designet til at absorbere det kinetiske spark leveret fra et skud ved at opsluge projektilet og samtidig eliminere rikochetter. Det betyder, at du kan blive ved med at kæmpe, selv efter at du har taget flere skud.\nSA3AU Niveau IIIA+ UHMWPE SAPI Armor Plate er en del af et større udvalg af plader som distribueres af Ansnei.\nSpecs for SA3AU Level IIIA+ UHMWPE SAPI Armor Plate:\nFarve: Ranger Green\nStof/Materiale: Ultra-High-Molecular-Weight Polyethylene (UHMWPE)\nTrusselsniveau: Type IIIA+ (beskytter mod 0,44 magnum og 9mm)\nArmor Cut: SAPI\nTykkelse: 0.32 in\nIncluded Accessories: Hard Plate\nForm for Panser: Multi-Curved\nFeatures of UARM SA3AU Level IIIA+ UHMWPE SAPI Armor Plate:\nPris er pr. plade, ex moms\nDen letteste hårde plade som er mulig at lave til dato\nSammensat af letvægtsmateriale UHMWPE\nskåret til SAPI/ESAPI\n3D multi-curved kropsformet\nMulti-skuds kapacitet. Klarer over 6 træffere uden gennembrud.\nNeutral flydeevne i vand\nKan bruges undercover (covert) med WPC Weightless Plate Carrier, og flere.\nKan anvendes både på brystet og bagpå\nSmidig, tilpasningsdygtig og beskyttende\nSA3AU Level IIIA+ UHMWPE SAPI\nBemærkelsesværdigt let og behagelig denne plade er lavet til lynhurtige by-opgaver Disse ergonomiske og komfortable plader giver mulighed for ubesværet langvarig transport og uhindret bevægelse, selv i lange missioner. Med stand-alone beskyttelse mod alle håndvåben og piercingvåben åbner det en overflod af taktiske fordele.\nKend din beskyttelse\nDin rustning kan redde dit liv, så du skal vide hvad du har med at gøre. Ved hjælp af en unik UHMWPE -støbeteknik er vores ballistiske plades rygrad på den blødende kant af kropspanseren - hvilket sikrer maksimal holdbarhed og beskyttelse med den laveste vægt.\nI modsætning til traditionelle løsninger er vores ballistiske plader designet til at absorbere det kinetiske spark leveret fra et skud ved at opsluge projektilet og samtidig eliminere rikochetter. Det betyder, at du kan blive ved med at kæmpe, selv efter at du har taget flere skud.\nPå trods af den kompromisløs beskyttelse, opretholder denne panserplade en tykkelse på under 0,5kg (str S). Disse imponerende standarder lægger mindre belastning på kroppen og hjælper med at reducere vægten af din udrustning og øger din mobilitet.\nDesignet til at efterligne menneskekroppen, vores 3D multi-buede design indeholder både vandret og lodret krumning. Dette resulterer i bedre generel komfort, mobilitet og vægtfordeling - hvilket får din vest til at føles lettere og mere imødekommende.\nAnsnei - Passer på Dig, Dit og Dine


Offday i Vanløse - sn.dk - Forsiden - Sport - Sport FAA\nNikolaj Kristensen kæmper her langs sidelinjen i Vanløse Idrætspark. Han havde en stor chance til sidst i kampen, men den blev der ikke scoret på. Foto: Mads Hussing\nArtiklen: Offday i Vanløse\nOffday i Vanløse\nSport FAA - 11. august 2018 kl. 16:41\nHillerød Fodbold havde ikke redskaberne til at åbne Vanløses forsvar i lørdagens udekamp mod Vanløse, som hjemmeholdet vandt 3-0. Vanløse spillede mest direkte, og selvom Hillerød havde bolden mest, så var hjemmeholdet farligst.\nHillerød virkede i perioder teknisk bedre end Vanløse, og når holdet endelig fik gang i kombinationerne, så kunne Vanløse ikke følge med. Det var dog kun i glimt så kort som lynnedslag, at kombinationerne virkede, og Hillerød faldt tilbage til halvskidte afleveringer og dårlige beslutnigner.\nDet blev 1-0 efter 18 minutter, hvor Jonathan Witt i et par omgange ikke fik sparket bolden væk fra det farlige område, og til sidst stod han med to modstandere omkring sig. Jacobus A. C. Castelijns fik fati bolden, og fra kanten af feltet sparkede han hjemmeholdet foran til de fleste på den store tribunes store tilfredshed.\n20 minutter inde i 2. halvleg kom Vanløse foran 2-0, og det fik Hillerøds træner Kasper Jørgensen til at reagere. Han tog Lasse Spaniel og Rasmus Harm ud, og ind kom Jackie Rasmussen og Essam Salamoun. Jackie Rasmussen tog Jonathan Witts plads i midterforsvaret, og Witt gik helt frem i angrebet. Planen var klar - nu skulle der hældes bolde frem, og så skulle Witt og Mikkel Andersen omsætte det til mål.\nDet kom aldrig til at ske. Hillerød havde deres første chancer i det 91. minut, hvor først Nikolaj Kristensen var tæt på, og minuttet efter skulle Jonathan Witt have scoret, da han stod helt fri foran mål, men hovedstødet gik langt over.\nDet store Hillerød-pres gav muligheder i den anden ende, og det udnyttede Vanløse i det fjerde overtidsminut. Her blev der spillet en lang bold frem til Asger Højmark Jensen, der kunne lægge den på tværs til en helt fri Steffen H. Andersen, der sikkert kunne sætte kampens sidste mål ind.\nVanløse-Hillerød 3-0 (1-0)\nMål: 1-0: Jacobus A. C. Castelijns (18), 2-0: Mohammad Shabban Hussain (65), 3-0: Steffen H. Andersen (90)\nAdvarsler: Christian Thorup (20), Vanløse, Mohammad Shabban Hussain (51), Vanløse, Magnus Klarskov Nielsen (58), Hillerød, Jackie Rasmussen (81), Hillerød, Asger Højmark Jensen (86), Vanløse, Asger Højmark Jensen (90), Vanløse.\n8. Skadesplaget Hillerød-hold tabte træningskamp


Flyttecentrum.dk, Flyttefirma Gilleleje\nFlyttecentrum.dk hjælper dig med at finde det billigste og bedste flyttefirmaer og flytteforretninger i hele København. Undgå derfor at betale overpris for din ellers billige flytning. Skal du flytte akut eller er du i god tid, sidder flyttefirmaerne klar til at guide dig samt afgive et super godt tilbud.\nFind et flyttefirma i Gilleleje\nFlyttecentrum.dk er et professionelt og voksende tilbudsportal mellem transport og flyttefirmaer. Flyttecentrum.dk arbejder for dig og ønsker at yde den bedste service, af aller højeste kvalitet. Vi lever op til vore kunders behov og forventninger om flyttetilbud når det er bedst.\nFlyttecentrum.dk og vores flyttefirma-partnere har store, som små kunder og flytter for både private, erhvervs-samt offentlige kunder. Der flyttes over landegrænser, samt internt i Danmark. De har alt udstyr der skal bruges til flytninger, samt speciel emballage til nedpakning af alt, så alle flytninger kan klares og pakkes forsvarligt.\n© Copyright FlytteCentrum 2015\nFlyttefirma Avedøre Flyttefirma Ballerup Flyttefirma Farum Flyttefirma Glostrup Flyttefirma Greve Flyttefirma Haslev Flyttefirma Hedehusene Flyttefirma Herfølge Flyttefirma Hundested Flyttefirma Frederiksværk Flyttefirma Helsinge Flyttefirma Gilleleje Flyttefirma Herlev Flyttefirma Holbæk Flyttefirma Hundige Flyttefirma Ishøj Flyttefirma Kalundborg Flyttefirma Køge Flyttefirma Korsør Flyttefirma Næstved Flyttefirma Ølstykke Flyttefirma Frederikssund Flyttefirma Vestsjælland Flyttefirma Nordsjælland Flyttefirma Slangerup Flyttefirma Nykøbing-sjælland Flyttefirma Helsingør Flyttefirma Espergærde Flyttefirma Birkerød Flyttefirma Humblebæk Flyttefirma Ringsted Flyttefirma Roskilde Flyttefirma Skovlunde Flyttefirma Slagelse Flyttefirma Hillerød Flyttefirma Storkøbenhavn Flyttefirma København Flyttefirma Taastrup Flyttefirma Værløse Flyttefirma Vallensbæk Flyttefirma Nivå-Kokkedal Flyttefirma Lyngby Flyttefirma Allerød Flyttefirma Hørsholm Flyttefirma Vordingborg Flyttefirma Jyllinge Flyttefirma Stenløse Flyttefirma Karlslunde Flyttefirma Amager Flyttefirma Holte\nFlyttefirma Svendborg Flyttefirma Rudkøbing Flyttefirma Fåborg Flyttefirma Nyborg Flyttefirma Langeskov Flyttefirma Højby Flyttefirma Ringe Flyttefirma Kerteminde Flyttefirma Assens Flyttefirma Middelfart Flyttefirma Broby Flyttefirma Munkeby Flyttefirma Odense\nFlyttefirma Haderslev Flyttefirma Ribe Flyttefirma Varde Flyttefirma Hobro Flyttefirma Herning Flyttefirma Holstebro Flyttefirma Silkeborg Flyttefirma Fredericia Flyttefirma Sønderborg Flyttefirma Skanderborg Flyttefirma Ringkøbing Flyttefirma Viborg Flyttefirma Horsens Flyttefirma Kolding Flyttefirma Hjørring Flyttefirma Thisted Flyttefirma Ikast Flyttefirma Skagen Flyttefirma Sæby Flyttefirma Esbjerg Flyttefirma Århus Flyttefirma Århus Flyttefirma Aalborg Flyttefirma Aalborg Flyttefirma Vejle


Tak til rigtig mange. - TV-Kalundborg\nTak til rigtig mange.\nLæserbrev: Tak til rigtig mange\nEndelig kom budskabet om at den sidste del af motorvejen til Kalundborg nu endelig kan færdiggøres. Der har i rigtig mange år været lagt et kæmpe arbejde i fra rigtig mange sider, at få færdiggjort denne nødvendige vejforbindelse.\nDen endelig beslutning er et resultat af stor engagement fra alle politiske sider. Ingen kan tage politisk – eller personlig ære af resultatet. Tak til alle der utrættelig, gennem mange år, har bidraget til resultatet.\nAdskillige upolitiske borgergrupper har med stort engagement også deltaget i arbejdet. Erhvervslivet har deltaget meget aktivt og har sammen med lokalpolitikere, Kalundborg havn og andre interessenter haft foretræde for trafikudvalget på Christiansborg adskillige gange.\nEn stor dag for Borgere, pendlere, erhvervsliv og ikke mindst trafiksikkerheden.


Movie of the month – Den store Gatsby – Ida's Blog\nMovie of the month – Den store Gatsby\n19. maj 2020 af Ida\t2 kommentarer\nDen store Gatsby, hvilket er denne måneds Movie of the Month, er med en af mine største teenage idoler, Leonardo DiCaprio. Jeg har stadig tydelige erindelser, fra den gang jeg var i biografen og se Titanic (den gang, hvor der var pauser i film). Så den i biografen i Lyngby storcenter, længe før Kinopalæet eksisteret. Jeg var så ked af at mit store idol skulle dø. Jeg græd og var ved at gå i pausen 🙈.\nMin fasination af Leo (som han jo kaldes😉) holder stadig ved, den mand er jo pæn! Og alle film med ham i, skal selvfølgelig ses. Den store Gatsby, som er en af dem, er en af de bedre. Filmen handler om forfatterspiren Nick Carraway (Tobey Maguire), som i foråret 1922, flytter fra Midtvesten ind til det pulserende liv i New York City. Carraway jagter den amerikanske drøm. Han flytter ind i et hus på Long Island, hvor han bliver nabo til den mystiske Jay Gatsby (Leonardo DiCaprio). Jay Gatsby, der lever alene i et kæmpemæssigt, luksuriøst palæ og hver aften holder ekstravagante fester. På den anden side af Long Island-sundet bor Nicks kusine Daisy (Carey Mulligan). Sammen med hendes exceptionelt velhavende og noget ældre ægtemand Tom Buchanan.\n5 ud af 6 – den ene stjerne tror jeg faktisk at Leonardo DiCaprio får helt for sig selv ❤\n← April News 2020\nOpskrifter jeg ville ønske, at jeg gad kaste mig ud i, i køkkenet →\n20. maj 2020 kl. 11:49\nHelt enig Ida, han er en fantastisk skuespiller, har du set Once upon a time ….in Hollywod, ellers må du gøre det, en super præstation::)\n26. maj 2020 kl. 18:45\nJa den er set, var dog ikke helt vild med den :)


Unge piger laver lige et røveri. | SuperDebat.dk\n7tilføjet af mandaabenraa for 17 år siden\nUnge piger laver lige et røveri.\nUnge piger stjæler lige en taske fra en ældre kvinde , hendes penge mister hun så , samt personlige ting. Pigerne skal skam ud og købe dyrt mode tøj. Hvad får dog de unge til at begå sådanne handlinger? Nogen unge er *styret* af voksne mennesker , man forstår jo ikke , at voksne mennesker kan opfører sig på en sådan måde. Det er en meget svær oplevelse , at være offer for kriminelle handlinger.\nhvorfor de gør det hmm, De vil have nyt og moderne tøj OG chancen for de bliver taget for sådanne et tyveri hvad er chancen?\nDe skal straffes og lære DET GØR MAN BARE IKKE.\ntilføjet af Anita:) for 17 år siden\ntænk så bare!\nat det ofte er overklassens piger der rapser tøj,makeup,forældrende har nok ikke den store mistanke til de små "pus"!!!\nTror at du har ret...\ni at forældrene nok ikke mistænker de unge frøkener i deres rapse kriminalitet. Måske fordi de forkælede unger langt mindre en tyvekosterne, har mere brug for det "kick" deres tyverier giver dem.\nJeg tror at det må være komplet under stimulerede unge piger som ikke får tilnærmelsesvist den opmærksomhed fra forældrene, som disses karrierer gør. For ikke at tale om de 18 huller, eller stræk-og-bøj.\nDet er så enkelt at løse dette problem..kærlighed..opmærksomhed, ja simpel interesse for de børn som de selv har sat i verden.\nom et konkret røveri eller hvad!? jeg er stadig kun ved at finde ud af om dette bare er lort lukket ud i æteren, eller der er hold i denne historie!?????\net tyveri begået mod en ældre kvinde. Men jeg kæder den så fuldstændig uautoriseret sammen med det man talte om i løbet af ugen, nemlig fundet af tyvekoster i ungpigers værelser fra særdeles velstillede hjem.\nSom sagt står sammenkædningen helt for min regning.\nJa det er en kedelig tendens..Tidligere var det mest drengebander,men pigebanderne er kommet med her på det sidste. Det eneste fælles ved disse bander er deres overfald på sageløse mennesker.\nMennesker der ikke kan forsvare sig selv, jeg er ikke helt enig med dig i at de bliver styret af voksne.\nJeg tror i stedet de har været under stort gruppepres, hvor de forskellige individer så er blevet en til en bande, hvor de dyrker fællesskabet.\ntilføjet af domix for 17 år siden\nJa, ungdommen har ingen respekt i vore dage... Gad vide hvorfor...\nSimpel beregning kan vise lidt af problemet:\nAntisympati = (Folkepension) - (bistand til unge der ikke kan få job).\nDet er da godt vi er fælles om noget herhjemme, og arbejder sammen til landets bedste? - Især for de ældre...\nDANSKER LIDER AF XENOPHOBIA\nHvorfor er jeg så pisse stædig!\nsådan behandler et demokratisk land mennesker\nhvem vil lave film\ner der nogle veninder derude??


Her er Nordens største solcelleanlæg - FINANS\nHer er Nordens største solcelleanlæg\n2.932 solcellepaneler leverer strøm svarende til 225 husstandes årsforbrug.\n30.04.2013 kl. 14:48\nKnap 3.000 solcellepaneler på et areal svarende til to fodboldbaner.\nSå har man ifølge Lynettefællesskabet Nordens største solcelleanlæg til en pris på 8,5 mio. kr.\nAnlægget på Renseanlæg Damhusåen i Valby blev i dag officielt åbnet af teknik- og miljøborgmester i Københavns Kommune, Ayfer Baykal (SF).\nEn CO2-neutral hovedstad\nHun glædede sig over, at Lynettefællesskabet dermed kan blive kendt for andet end at være en virksomhed, der renser slam og spildevand.\n"Med indvielsen af det nye solcelleanlæg viser Lynettefællesskabet igen, at det er en virksomhed, der anvender miljøvenlige løsninger. Det er et skridt i den rigtige retning, der kan hjælpe København med at blive verdens første CO2-neutrale hovedstad i 2025," sagde Ayfer Baykal.\nSolcelleanlægget er bygget op af 2.932 solcellepaneler, der tilsammen leverer 777 kWp. Det svarer cirka til 225 husstandes årlige strømforbrug.\nAnlægget , der er leveret og monteret af den danske solcelleproducent Gaia Solar, har kostet 8,5 mio. kr. og er opført med støtte fra EU. Der er regnet med en tilbagebetalingstid på 13 år. Anlægget vil dække 10 pct. af Lynettefællesskabets strømforbrug.\n"Solcelleanlægget er en investering, der både gavner miljøet og os som virksomhed. Det vigtigste er dog, at anlægget producerer CO2-neutral strøm, så vi kan bidrage til at løfte den store klimaudfordring," mener Torben Knudsen, der er direktør i Lynettefællesskabet.\nMinister vil stoppe solcellebaroner\n02.04.13 Møller kan blive bedre forretning end solceller\n20.03.13 Støtten til solcelleparker sættes ned\n13.03.13 Solcellebranchen dømt ude